"**Seven**" הוא סינגל הבכורה של הזמר הדרום קוריאני ג'ונגקוק מ-BTS כאמן סולו, בהשתתפות הראפרית האמריקאית לאטו. הוא נכתב על ידי אנדרו ואט, סירקט, ג'ון בליון, לאטו ות'רון מקיאל תומאס (אנ') והופק על ידי ואט וסירקט. השיר יצא לאור ב-14 ביולי 2023, באמצעות ביג היט מיוזיק ונכלל באלבום האולפן הראשון של ג'ונגקוק *Golden*, שיצא ב-3 בנובמבר 2023.

הסינגל נכנס למצעדים בלמעלה מחמישים מדינות והגיע לראש המצעדים בהודו, לטביה, מלזיה וסינגפור. הוא הגיע היישר לראש הבילבורד הוט 100 בארצות הברית ולראש הגלובל 200 והפך לשיר הראשון, גם ג'ונגקוק וגם של לאטו, שהגיע למקום הראשון במצעדים אלו. הוא גם הגיע לראש המצעדים בהונג קונג, אינדונזיה, מלזיה, וייטנאם, קוריאה הדרומית, הפיליפינים, טאיוואן.

"Seven" הופיע במקום השלישי במצעד הסינגלים הבריטי, וקבע שיא חדש כסינגל הבכורה עם המיקום הגבוה ביותר של אמן סולו קוריאני בהיסטוריה. בנוסף, הוא התברג בעשירייה הראשונה בישראל, אוסטרליה, קנדה, אירלנד, יפן, ליטא, פרו, פרגוואי, ניו זילנד, קוריאה הדרומית, שווייץ ומדינות רבות נוספות. הוא גם שבר את שיא השיר המהיר ביותר בהיסטוריה של ספוטיפיי שהגיע ללמעלה מיליארד השמעות ומאוחר יותר זכה בתואר שיתוף הפעולה המושמע ביותר בספוטיפיי ב-2023.

רקע והוצאה
----------

> 
> כששמעתי את "Seven", חשבתי, "זהו זה." לאחר מכן, התמקדתי בתרגול ובהקלטת השיר מספר פעמים כדי לשפר אותו. אני מקווה שאנשים רבים יוכלו להרגיש כפי שהרגשתי כששמעתי את השיר לראשונה.
> 
> 
> 
> 
> המקור באנגלית
> Upon hearing "Seven," I thought, "This is it." After that, I focused on practicing and recording the track multiple times to perfect it. I hope that many people can feel as I felt when I first heard the song.
> — ג'ונגקוק מדבר על 'Seven', וראייטי
> 

ב-29 ביוני 2023, ביג היט מיוזיק הודיעה דרך ויורס (אנ') שהסינגל של ג'ונגקוק "Seven" ייצא ב-14 ביולי 2023. לפני יציאת הסינגל הדיגיטלי, "Still with You" ו-"My You" הפכו לזמינים ב-3 ביולי 2023 בשירותי סטרימינג כמו ספוטיפיי ואפל מיוזיק. שני השירים היו זמינים בעבר רק בסאונדקלאוד או ביוטיוב. ב-7 ביולי פורסמו תמונות קונספט וסרט קצר. ב-13 ביולי פורסם הטיזר הרשמי לוידאו קליפ.

ב-25 באוגוסט 2023 יצא רמיקס ריקוד בסגנון האוס פרוגרסיבי (אנ') בביצוע הדי ג'יי השוודי אלסו. מאוחר יותר בסוף אוקטובר, פורסם רמיקס שני של הדי ג'יי הצרפתי דייוויד גטה.

מילים ולחן
----------

"Seven", שתואר כ"שיר קיץ מלא מרץ", הופק על ידי אנדרו ואט וסירקט, שניהם כתבו אותו יחד עם ג'ון בליון, לאטו ות'רון מקיאל תומאס (אנ'). השיר הולחן בחתימת זמן (אנ') של ארבע רבעים ובסולם סי מז'ור (אנ') עם קצב של 126 פעימות לדקה וטווח ווקאלי שמתפרש מפה דיאז4 (אנ') ועד לרה דיאז6. מבחינה מוזיקלית, זהו שיר פופ מז'אנר גראז' בריטי עם צלילי גיטרה אקוסטיים ומנגינה קליטה.

קבלה
----

בטור ל-NME, ריאן דאלי העניקה ל-"Seven" דירוג של ארבעה כוכבים מתוך חמישה, תוך שהיא משבחת את "ההבעה המלוטשת והפלסט הדבשי" של ג'ונגקוק וקבעה שהשיר "הציב רף גבוה לתקופת הסולו שלו".

רשימות סוף שנה| ארגון | רשימה | דירוג | מקור |
| --- | --- | --- | --- |
| בילבורד | 100 השירים הטובים ביותר לשנת 2023 | 55 |  |
| Consequence | 200 השירים הטובים ביותר לשנת 2023 | 117 |  |
| רולינג סטון | 100 השירים הטובים ביותר לשנת 2023 | 99 |  |
| Uproxx (אנ') | השירים הטובים ביותר לשנת 2023 | נכנס |  |

הצלחה מסחרית
------------

"Seven" הגיע היישר אל המקום הראשון במצעד ספוטיפיי היומי העולמי, עם כמעט 16 מיליון השמעות, וזכה למספר ההשמעות הגבוה ביותר בהיסטוריה ביום הפתיחה לאמן גבר ולשיתוף פעולה. בנוסף, הפך "Seven" לשיר המושמע ביותר ביום הראשון לצאתו לשנת 2023. ג'ונגקוק הפך לאמן הקיי-פופ הראשון שהגיע למקום הראשון במצעד ספוטיפיי האמריקאי ולאמן הסולו הקוריאני הראשון שהופיע בראש המצעד העולמי.

ביפן, שלושה ימים בלבד לאחר שיצא, "Seven" הגיע היישר למקום השני במצעד בילבורד יפן הוט 100 מתאריך 19 ביולי 2023, שתיעד את התקופה שבין 10 ל-16 ביולי. הוא היה השיר שהורד הכי הרבה בשבוע הפרסום שלו והגיע למקום הראשון במצעד ההורדות המשולב עם 39,170 הורדות, יותר מכפול מהמכירות של השיר במקום השני "Idol" (אנ') של יואסובי (אנ'). הוא גם נכנס למקום ה-14 במצעד הסטרימינג עם 4,608,696 השמעות. גם בשבוע שלאחר מכן נשאר הסינגל במקום השני ביפן הוט 100 ומכר עוד 12,656 יחידות, והפך לשיר הרביעי שהורד הכי הרבה בתקופה שבין 17 ל-23 ביולי. הוא הגיעה לשיא במקום השני במצעד הסטרימינג עם 14,601,063 השמעות, פי 3 יותר מסך שבוע הפתיחה שלו.

במצעד הסינגלים הבריטי, הגיע השיר למקום השלישי והפך להופעת הבכורה הגבוהה ביותר של אמן סולו קוריאני בהיסטוריית המצעד. ג'ונגקוק שבר את שיאו של חברו ללהקת BTS ג'ימין, שהגיע למקום השמיני עם "Like Crazy" כמה חודשים לפני כן. הוא גם הצטרף ל-BTS עם הכניסה הגבוהה ביותר למצעד הסינגלים; הלהקה הגיעה בעבר למקום השלישי עם "Dynamite" ב-2020, ו-"Butter" ו-"My Universe" ב-2021.

### ארצות הברית

לפי לומינייט, "Seven" הושמע 5.11 מיליון פעמים והורד למעלה מ-34,000 פעמים ביום הפרסום שלו בארצות הברית. במהלך שלושת הימים הבאים הוא הושמע יותר מ-2.5 מיליון פעמים מדי יום, צבר 13.7 מיליון השמעות בארבעת הימים הראשונים לפרסומים, והורד עוד 32,000 פעמים בפרק זמן זה. במצעד בילבורד הוט 100 האמריקאי שפורסם ב-29 ביולי הגיע השיר היישר אל המקום הראשון - השיר ה-68 בתולדות המצעד שעשה זאת עם 21.9 מיליון השמעות, 6.4 מיליון השמעות ברדיו ו-153,000 הורדות משולבות מ-14 ועד 20 ביולי של הסינגל הדיגיטלי וסינגל ה-CD (אנ'). "Seven" הוא השיר הראשון של ג'ונגקוק שנכנס להוט 100 וכן השיר הראשון שהגיע למקום הראשון. ג'ונגקוק הוא החבר השני מ-BTS שעשה זאת, לאחר ג'ימין עם "Like Crazy". זהו גם שירה הראשון של לאטו שהגיע למקום הראשון במצעד; בעבר, הגיעה למקום השלישי עם "Big Energy" באפריל 2022. זוהי הפעם העשירית והשניה של ואט וסירקט בהתאמה, ששיר שהפיקו הגיע למקום הראשון והפעם התשיעית והרביעית בהתאמה ככותבים, בעוד שלבליון ותומס זוהי הפעם השנייה ששיר שכתבו הגיע למקום הראשון והפעם הראשונה של לאטו. ג'ונגקוק ולאטו הגיעו גם לשיאים חדשים בארטיסט 100, במספר חמש ואחת עשרה בהתאמה. "Seven" הוא השיר הדיגיטלי השני הנמכר ביותר והשיר הרביעי המושמע ביותר בשבוע הפרסום שלו. בנוסף, הוא הגיע היישר למקומות ה-30 וה-33 במצעד 40 השירים למבוגרים ובמצעד הפופ איירפליי, בהתאמה. "Seven" סיים את השנה כסינגל הדיגיטלי השביעי הנמכר ביותר ב-2023 בארצות הברית, עם 228,000 עותקים שנמכרו.

### עולמי

"Seven" הגיע היישר למקום הראשון במצעד בילבורד גלובל 200 שפורסם ב-29 ביולי, עם 269,000 הורדות ו-217.1 מיליון השמעות שנצברו ברחבי העולם בתקופה שבין ה-14 ל-20 ביולי. זהו שבוע ההשקה הגדול ביותר לשיר של אמן סולו מאז הקמת המצעד ובכך עקף ג'ונגקוק את מיילי סיירוס שהחזיקה בשיא זה עם שירה "Flowers". זהו גם שבוע הסטרימינג השני בגודלו בכל הזמנים, אחרי "Butter" של BTS שהושמע 289.2 מיליון פעמים בשבוע הראשון לפרסומו. ג'ונגקוק הפך לחבר הראשון ב-BTS שהגיע לראש מצעד הגלובל כאמן סולו וגם ללאטו זוהי הכניסה הראשונה למקום הראשון. שני האמנים הגיעו במקביל לראש הבילבורד גלובל ללא ארצות הברית, עם 195.8 מיליון השמעות ו-131,000 הורדות מחוץ לארצות הברית. גם במצעד זה זוהי הכניסה הראשונה שלהם למקום הראשון, ג'ונגקוק הגיע ביולי 2022 למקום השני עם "Left and Right" (אנ') ואילו לאטו הגיעה במאי 2022 למקום ה-117 עם "Big Energy". בשני המצעדים שפורסמו שבוע לאחר מכן ב-5 באוגוסט, נשאר "Seven" במקום הראשון בשני המצעדים עם 152.1 ו-138.1 מיליון השמעות מצטברות בהתאמה בתקופה שבין ה-21 ל-29 ביולי. הוא נשאר שבוע שלישי ברציפות במקום הראשון בשני המצעדים שפורסמו ב-12 באוגוסט, עם 14,000 הורדות נוספות ו-124.3 מיליון השמעות ברחבי העולם ו-5,000 הורדות ו-112.8 מיליון השמעות מחוץ לארצות הברית בתקופה שבין 28 ביולי ל-3 באוגוסט. בשבוע הרביעי שלו, בין ה-4 ל-10 באוגוסט, הורד השיר 4,000 פעמים והושמע 111.7 מיליון פעמים ברחבי העולם. "Seven" הפך לשיר הראשון בהיסטוריה של בילבורד גלובל ללא ארצות הברית שהגיע ללמעלה מ-100 מיליון השמעות מחוץ לארצות הברית, עם 101.9 מיליון השמעות ועוד 3,000 הורדות.

בשבוע החמישי שלו נשאר "Seven" במקום הראשון בשני המצעדים העולמיים שפורסמו ב-26 באוגוסט, עם 104.3 מיליון השמעות ו-4,000 הורדות שנצברו ברחבי העולם, ו-95.1 מיליון השמעות ו-3,000 הורדות מחוץ לארצות הברית בתקופה שבין ה-11 ל-17 באוגוסט. גם בשבוע השישי שלו, נשאר השיר במקום הראשון בשני המצעדים העולמיים שפורסמו ב-2 בספטמבר. הוא צבר 94.1 מיליון השמעות והורד 2,000 פעמים ברחבי העולם במהלך התקופה שבין ה-18 ל-24 באוגוסט, מחוץ לארצות הברית הוא הושמע 85.8 מיליון פעמים והורד 2,000 פעמים. בשבוע שלאחר מכן, עקף "Seven" את השיא של "Flowers" והפך לשיר הראשון בשנת 2023 שהגיע היישר למקום הראשון בשני המצעדים הגלובליים ונשאר בראשם במשך שבעה שבועות, עם עוד 97 מיליון השמעות ו-12,000 הורדות ברחבי העולם, ו-88.2 מיליון השמעות ו-8,000 הורדות מחוץ לארצות הברית, בתקופה שבין ה-25 ל-31 באוגוסט. הוא נשאר בשבוע השמיני ברציפות בראש מצעד הבילבורד גלובל ללא ארצות הברית שפורסם ב-16 בספטמבר עם 83.8 מיליון השמעות ו-3,000 הורדות בתקופה שבין ה-1 ל-7 בספטמבר, אך הודח מהמקום הראשון בגלובל 200 על ידי "Paint the Town Red" של דוג'ה קאט והגיע מקום השני. בסך הכל, "Seven" נשאר תשעה שבועות רצופים במקום הראשון בבילבורד גלובל ללא ארצות הברית, נכון למצעד שפורסם ב-16 בספטמבר, עם 77.7 מיליון השמעות ו-2,000 הורדות בתקופה שבין ה-8 ל-14 בספטמבר, תוך שהוא נשאר במקום השני בגלובל 200.

שבחים
-----

בעולם, "Seven" שבר שני שיאי גינס: השיר המושמע ביותר בספוטיפיי בשבוע אחד של אמן גבר והזמן המהיר ביותר להגעת שיר של אמן גבר ל-100 מיליון הזרמות בספוטיפיי. עד סוף אוקטובר, הוא שבר שני שיאים נוספים: את שיא מהירות ההגעה למיליארד השמעות בספוטיפיי של אמן גבר שהוחזק בעבר במשותף על ידי דה קיד לארוי וג'סטין ביבר עם "Stay" והארי סטיילס עם "As It Was" שעשו זאת בתוך 118 ימים - ואת השיא הכללי שהוחזק בעבר על ידי "Flowers" של סיירוס שעשתה זאת תוך 112 ימים, מאחר שהגיע להישג זה תוך 109 ימים. בקוריאה, זכה השיר בארבעה פרסי פופולריות רצופים של מלון בין ה-24 ביולי ל-14 באוגוסט 2023. השיר גם זכה ב-13 גביעי מקום ראשון בתוכניות מוזיקה מקומיות בטלוויזיה (אנ'), והשיג כתרים משולשים ב-M קאונטדאון (אנ') באינקיגאיו (אנ') ובמיוזיק קור (אנ').

לפי בילבורד, "Seven" דורג כשיר הקיץ העולמי המוביל (אנ') מיום הזיכרון ועד ליום העבודה, בהתבסס על נתוני פעילות מכירות וסטרימינג שנאספו על ידי לומינייט עבור הגלובל 200 (אנ'). בשבוע שלאחר מכן, הוא זכה בקטגוריית שיר הקיץ בטקס פרסי הווידאו קליפים של MTV לשנת 2023. מאוחר יותר באותו החודש, "Seven" היה מועמד בקטגוריית קליפ הפופ הבינלאומי הטוב ביותר בטקס פרסי הקליפ הבריטי (אנ') לשנת 2023 ולשיר הטוב ביותר בטקס פרסי המוזיקה של MTV אירופה לשנת 2023. הוא זכה בפרס השיר הבינלאומי של השנה בטקס פרסי טיקטוק תאילנד באוקטובר, ולאחר מכן בשיר הקיי-פופ העולמי המוביל בטקס פרסי המוזיקה של בילבורד. בנובמבר זכה השיר בשיתוף הפעולה הטוב ביותר (אנ') ובריקוד הטוב ביותר – אמן סולו (אנ') בטקס פרסי MAMA; הוא היה מועמד בנוסף לקליפ הטוב ביותר (אנ') ולשיר השנה (אנ') אך לא זכה. בדצמבר קיבל "Seven" את פרס עשרת האמנים המובילים במיליונים בטקס פרסי המוזיקה של מלון לשנת 2023 (אנ'). בינואר, הוא זכה בקטגוריית השיר הדיגיטלי (בונסנג) בטקס פרסי דיסק הזהב (אנ'), ובקטגוריות דיגיטל וסטרימינג גלובלי בטקס פרסי המוזיקה של סירקל צ'ארט (אנ').

פרסי תוכניות מוזיקה| תוכנית | תאריך |
| --- | --- |
| אינקיגאיו (אנ') | 30 ביולי 2023 |
| 6 באוגוסט 2023 |
| 13 באוגוסט 2023 |
| M קאונטדאון (אנ') | 20 ביולי 2023 |
| 27 ביולי 2023 |
| 3 באוגוסט 2023 |
| מיוזיק בנק (אנ') | 10 בנובמבר 2023 |
| שואו! מיוזיק קור (אנ') | 5 באוגוסט 2023 |
| שואו צ'אמפיון (אנ') | 2 באוגוסט 2023 |
| 9 באוגוסט 2023 |

וידאו קליפ
----------

וידאו קליפ נלווה, בבימוי בראדלי & פאבלו, פורסם לצד השיר ומופיעה בו השחקנית הדרום קוריאנית האן סו-הי (אנ') כבת זוגו של ג'ונגקוק. הקליפ מתאר שבוע שלם (בהתייחס למילות השיר), בו ג'ונגקוק מנסה באופן קומי לזכות בחזרה בחיבה של האן, אך זוכה בעיקר לעצבנותה.

הופעות חיות
-----------

ג'ונגקוק ביצע את "Seven" בשידור חי לראשונה ביום יציאתו, יחד עם "Euphoria" (אנ') ו-"Dynamite", בסנטרל פארק כחלק מסדרת הופעות הקיץ של בוקר טוב אמריקה. הוא הופיע בתוכנית לייב לאונג' של BBC רדיו 1 (אנ') ב-20 ביולי וביצע את השיר באולפן יחד עם קאבר ל-"Let There Be Love" (אנ') של אואזיס. למחרת, הוא ביצע את הסינגל בדה ואן שואו (אנ') על במה חיצונית ליד נהר התמזה בלונדון. ב-23 בספטמבר הופיע ג'ונגקוק כאמן הראשי בפסטיבל האזרח העולמי (אנ') בסנטרל פארק, ניו יורק וביצע את "Seven" כחלק מרשימת השירים, עם לאטו שביצעה איתו את השיר בפעם הראשונה על במה.

הביצוע המקומי היחיד שלו לשיר היה בפרק של אינקיגאיו (אנ') מתאריך 30 ביולי 2023.

רצועות האזנה
------------

|  |  |
| --- | --- |
| * **סינגל CD, הורדת מוזיקה וסטרימינג**
1. "Seven" – 3:04
2. "Seven" (מפורשת) – 3:04
3. "Seven" (אינסטרומנטלי) – 3:04
* **מיני-אלבום דיגיטלי (גרסת שבועית)**
1. "Seven" – 3:04
2. "Seven" (מפורשת) – 3:04
3. "Seven" (אינסטרומנטלי) – 3:04
4. "Seven" (מיקס קיץ) – 3:11
5. "Seven" (גרסת להקה) – 3:09
* **מיני-אלבום דיגיטלי (גרסת סוף שבוע)**
1. "Seven" (נקייה) – 3:04
2. "Seven" (מפורשת) – 3:04
3. "Seven" (אינסטרומנטלי) – 3:04
4. "Seven" (מיקס אי) – 3:06
5. "Seven" (מיקס שקיעה) – 2:57
6. "Seven" (מיקס פסטיבל) – 3:00
7. "Seven" (מיקס לו-פי) – 3:21
 | * **מיני-אלבום רמיקס של אלסו**
1. "Seven" (נקייה) – 3:04
2. "Seven" (מפורשת) – 3:04
3. "Seven" (אינסטרומנטלית) – 3:04
4. "Seven" (רמיקס של אלסו) – 2:42
* **רמיקס של דייוויד גטה – סינגל דיגיטלי**
1. "Seven" (רמיקס של דייוויד גטה) – 2:37
2. "Seven" (רמיקס מורחב של דייוויד גטה) – 3:36
 |

מיקומי שיא
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 
‏‏‏  **מצעדים שבועיים (2023–2024)** |
| --- |
| מדינה | מצעד | מיקום שיא |
|  עולמי | בילבורד גלובל 200 | 1 |
| בילבורד גלובל ללא ארצות הברית | 1 |
|  אוסטריה | Ö3 אוסטריה טופ 40‏ | 9 |
|  אוסטרליה | מצעד הסינגלים האוסטרלי | 2 |
|  אורוגוואי | מוניטור לטינו | 16 |
|  איחוד האמירויות הערביות | IFPI | 5 |
|  אינדונזיה | מצעד שירי אינדונזיה | 1 |
|  איטליה | מצעד הסינגלים האיטלקי | 66 |
|  אירלנד | IRMA | 7 |
|  אל סלוודור | מוניטור לטינו | 16 |
|  אקוודור | מוניטור לטינו | 17 |
| מצעד שירי אקוודור | 7 |
|  ארגנטינה | ארגנטינה הוט 100 | 32 |
|  ארצות הברית | בילבורד הוט 100 | 1 |
| מצעד 40 השירים למבוגרים | 19 |
| מצעד הדאנס/מיקס שואו איירפליי | 20 |
| מצעד 40 שירי המיינסטרים | 17 |
|  בוליביה | מוניטור לטינו | 9 |
| מצעד שירי בוליביה | 4 |
|  בלגיה | מצעד שירי בלגיה | 19 |
|  ברזיל | מצעד שירי ברזיל | 18 |
|  בריטניה | מצעד הסינגלים הבריטי | 3 |
|  גרמניה | GfK – טופ 100 | 12 |
|  דרום אפריקה | מצעד שירי דרום אפריקה | 11 |
|  הודו | מצעד שירי הודו | 3 |
| 20 הסינגלים הבינלאומיים המובילים | 1 |
|  הולנד | מצעד 100 הסינגלים ההולנדיים | 31 |
| טיפארדה | 22 |
|  הונגריה | 40 הסינגלים המובילים | 13 |
|  הונג קונג | מצעד השירים בהונג קונג | 1 |
|  המזרח התיכון וצפון אפריקה | The Official MENA Chart | 1 |
|  הפיליפינים | מצעד שירי הפיליפינים | 1 |
|  הרפובליקה הדומיניקנית | SODINPRO | 4 |
|  וייטנאם | וייטנאם הוט 100 | 1 |
|  ונצואלה | רקורד ריפורט | 37 |
|  טורקיה | מצעד שירי טורקיה | 24 |
|  טאיוואן | מצעד שירי טאיוואן | 1 |
|  יוון | המצעד הבינלאומי | 5 |
| המצעד הבינלאומי | 30 |
|  יפן | יפן הוט 100 | 2 |
| מצעד הסינגלים המשולב | 2 |
|  ישראל | המצעד הרשמי של גלגלצ – בינלאומי | 5 |
| היטליסט | 65 |
|  לוקסמבורג | מצעד שירי לוקסמבורג | 5 |
|  לטביה | רדיו להיטים אירופאי (אנ') | 9 |
| LAIPA | 1 |
| מצעד איירפליי | 8 |
|  ליטא | AGATA | 3 |
|  מלזיה | מצעד שירי מלזיה | 1 |
| המצעד הבינלאומי | 1 |
|  מקסיקו | מצעד שירי מקסיקו (אנ') | 19 |
|  ניגריה | טורן-טייבל טופ 100 | 54 |
|  ניו זילנד | RMNZ | 2 |
|  סינגפור | RIAS | 1 |
|  סלובקיה | 100 הסינגלים הדיגיטליים המובילים | 35 |
|  ספרד | PROMUSICAE | 61 |
|  ערב הסעודית | IFPI | 8 |
|  פולין | מצעדי המוזיקה הפולנית (אנ') | 13 |
|  פורטוגל | מצעד הסינגלים הפורטוגזי | 7 |
|  פנמה | מוניטור לטינו | 5 |
| PRODUCE | 6 |
|  פרגוואי | מוניטור לטינו | 3 |
|  פרו | מצעד שירי פרו | 2 |
|  צ'ילה | מצעד שירי צ'ילה | 12 |
|  צ'כיה | מצעד 100 שירי הרדיו | 31 |
| 100 הסינגלים הדיגיטליים המובילים | 31 |
|  צפון אפריקה | IFPI | 6 |
|  צרפת | SNEP | 12 |
|  קולומביה | מצעד שירי קולומביה | 10 |
| Promúsica | 5 |
|  קוסטה ריקה | מוניטור לטינו | 11 |
|  קוריאה הדרומית | סירקל צ'ארט | 2 |
| סירקל צ'ארט | 47 |
| מצעד שירי קוריאה הדרומית | 1 |
|  קנדה | קנדה הוט 100 | 5 |
| 40 המובילים | 27 |
| AC הוט | 32 |
|  קרואטיה | מצעד שירי קרואטיה (אנ') | 21 |
| HRT (אנ') | 44 |
|  רומניה | המצעדים הרומניים (אנ') | 9 |
|  שוודיה | סוורייטופליסטן | 48 |
|  שווייץ | המצעד השווייצרי | 7 |

 | 

| 
‏‏‏  **מצעדים חודשיים (2023)** |
| --- |
| מדינה | מצעד | מיקום שיא |
|  ברזיל | Pro-Música Brasil | 48 |
|  פרגוואי | SGP | 18 |
|  קוריאה הדרומית | סירקל צ'ארט | 1 |
| סירקל צ'ארט | 85 |

| 
‏‏‏  **מצעדי סוף שנה (2023)** |
| --- |
| מדינה | מצעד | מיקום שיא |
|  עולמי | בילבורד גלובל 200 | 17 |
| בילבורד גלובל ללא ארצות הברית | 10 |
|  ארצות הברית | בילבורד הוט 100 | 82 |
| מצעד השירים הדיגיטליים | 8 |
|  ברזיל | Pro-Música Brasil | 200 |
|  יפן | יפן הוט 100 | 29 |
|  קוריאה הדרומית | סירקל צ'ארט | 20 |
|  קנדה | קנדה הוט 100 | 65 |

 |

נתוני מכירות ותארים
-------------------

| מקום | תארים | מכירות |
| --- | --- | --- |
| קנדהקנדה קנדה (MC) | פלטינה ×2 | 160,000צלבון כפול |
| צרפתצרפת צרפת (SNEP) | זהב | 100,000צלבון כפול |
| איטליהאיטליה איטליה (FIMI) | זהב | 50,000צלבון כפול |
| ניו זילנדניו זילנד ניו זילנד (RMNZ) | זהב | 15,000צלבון כפול |
| פורטוגלפורטוגל פורטוגל (AFP) | זהב | 5,000צלבון כפול |
| ספרדספרד ספרד (PROMUSICAE) | זהב | 30,000צלבון כפול |
| בריטניהבריטניה בריטניה (BPI) | כסף | 200,000צלבון כפול |
| ארצות הבריתארצות הברית ארצות הברית (RIAA) | פלטינה | 1,000,000צלבון כפול |
| סטרימינג |
| יפןיפן יפן (RIAJ) | פלטינה | 100,000,000\* |
| יפןיפן יפן (RIAJ) | זהב | 50,000,000\* |
| צלבון כפול נתוני מכירות + סטרימינג מבוססים על התואר בלבד.
\* נתוני סטרימינג בלבד מבוססים על התואר בלבד. |

היסטוריית יציאות לאור
---------------------

| מדינה | תאריך | פורמטים | גרסה | חברת תקליטים |
| --- | --- | --- | --- | --- |
| עולמי | 14 ביולי 2023 | הורדת מוזיקה • סטרימינג | מקורית | ביג היט |
| ארצות הברית | סינגל CD (אנ') |
| עולמי | 17 ביולי 2023 | הורדת מוזיקה • סטרימינג | מיני-אלבום שבועי |
| ארצות הברית | 18 ביולי 2023 | רדיו להיטים עכשוויים | מקורית | ביג היט • גפן |
| עולמי | 21 ביולי 2023 | הורדת מוזיקה • סטרימינג | מיני-אלבום סוף שבוע | ביג היט |
| איטליה | 24 ביולי 2023 | רדיו איירפליי | מקורית | יוניברסל |
| ארצות הברית | 25 באוגוסט 2023 | סינגל CD | שבועי • סוף שבוע | ביג היט |
| עולמי | רמיקס של אלסו | הורדת מוזיקה • סטרימינג |
| 30 באוקטובר 2023 | רמיקס של דייוויד גטה |

קישורים חיצוניים
----------------

* מידע על הסינגל "Seven" באתר מיוזיק בריינז
* מילות השיר "Seven" באתר Genius
* סרטון השיר "Seven" באתר יוטיוב
* מידע על השיר "Seven" באתר iTunes
* מידע על השיר "Seven" באתר ספוטיפיי

ביאורים
-------

1. ↑  עטיפת הגרסה המפורשת זהה אך עם רקע שחור וטקסט אדום במקום זאת, בעוד שהגרסה האינסטרומנטלית כוללת רקע אפור עם טקסט שחור. עטיפות הרמיקס השונות כוללות וריאציות צבעוניות של אותו עיצוב.
2. ↑  עטיפת הגרסה המפורשת זהה אך עם רקע שחור וטקסט אדום במקום זאת, בעוד שהגרסה האינסטרומנטלית כוללת רקע אפור עם טקסט שחור. עטיפות הרמיקס השונות כוללות וריאציות צבעוניות של אותו עיצוב.
3. ↑  מצעד מתאריך 26 ביולי
4. ↑  14 ביולי 2023
5. ↑  היא הגיעה בעבר למקום ה-32 עם "Big Energy"
6. ↑  במצעדים שפורסמו ב-9 בספטמבר
7. ↑  89,748,171 הזרמות
8. ↑  שמונה ימים
9. ↑  שיא מהירות ההגעה למיליארד השמעות בספוטיפיי של אמן - גבר או אישה ונשים
10. ↑  ברשימה שהרכיב בילבורד של עשרת השירים המובילים בעולם עם הביצועים הטובים ביותר
11. ↑  גליונות מצעדים מהתאריכים 10 ביוני עד 9 בספטמבר
12. ↑  עשרת השירים המובילים שהושמעו למעלה ממיליון פעמים ב-24 השעות הראשונות ליציאתם במלון מקבלים את הפרס הזה.
13. ↑  נקראת גם "Seven" (נקייה) או "Seven" (גרסה נקייה) במדינות מסוימות
14. 1 2 3 4  גרסה מפורשת
15. ↑  גרסה נקייה

הערות שוליים
------------

1. ↑  Rolling Stone, The 100 Best Songs of 2023, Rolling Stone, ‏2023-12-01 (באנגלית אמריקאית)
2. ↑  Lee, Jae-hoon (16 ביולי 2023). 정국 '세븐', 스포티파이 '데일리 톱송 글로벌' 1위 직행…韓 솔로 최초 [Jungkook's 'Seven' goes straight to #1 on Spotify's 'Daily Top Song Global'...the first Korean soloist]. *Newsis* (בקוריאנית). ארכיון מ-16 ביולי 2023. נבדק ב-16 ביולי 2023. `{{cite web}}`:  (עזרה)
3. ↑  "BLAST OFF: A Historic Start For Jung Kook". *HITS Daily Double*. ארכיון מ-21 ביולי 2023. נבדק ב-16 ביולי 2023. `{{cite web}}`:  (עזרה)
4. ↑  Smith, Carl (21 ביולי 2023). "Jung Kook makes UK chart history with Seven featuring Latto". *Official Charts Company*. ארכיון מ-21 ביולי 2023. נבדק ב-21 ביולי 2023. `{{cite web}}`:  (עזרה)
5. ↑  "Billboard Artist 100 (Week of July 29, 2023)". *Billboard*. ארכיון מ-25 ביולי 2023. נבדק ב-25 ביולי 2023. `{{cite journal}}`:  (עזרה)
6. ↑  Trust, Gary (24 ביולי 2023). "Jung Kook Achieves First Solo No. 1 for a BTS Member on Billboard Global Charts with "Seven"". *Billboard*. ארכיון מ-24 ביולי 2023. נבדק ב-24 ביולי 2023. `{{cite journal}}`:  (עזרה)
7. ↑  "Seven song: BTS' Jungkook walks on train roof, pretends to die in music video as he woos Han So-hee. Watch". *Hindustan Times*. 14 ביולי 2023. ארכיון מ-14 ביולי 2023. נבדק ב-14 ביולי 2023. `{{cite news}}`:  (עזרה)
8. ↑  המצעד השבועי 7.9.2023, באתר גלגלצ, ‏7 בספטמבר 2023
9. ↑  Billboard Global 200, Billboard, ‏2023 (באנגלית אמריקאית)
10. ↑  Billboard Global Excl. U.S. Billboard, ‏2023 (באנגלית אמריקאית)
11. ↑  Hot 100 Songs, Billboard, ‏2023 (באנגלית אמריקאית)
12. ↑  Digital Song Sales, Billboard, ‏2023 (באנגלית אמריקאית)
13. ↑  Gold & Platinum, RIAA (באנגלית אמריקאית)

| פרס המוזיקה של MTV אירופה לשיר הטוב ביותר |
| --- |
| 1994 - 1999 | "7 Seconds" – יוסו נ'דור וננה צ'רי (1994) ‏•‏‏ "Zombie" – הקרנבריז (1995) ‏•‏‏ "Wonderwall" – אואזיס (1996) ‏•‏‏ "Mmmbop" – הנסון (1997) ‏•‏‏ "Torn" ‏– Ednaswap‏ (1998) ‏•‏‏ "...Baby One More Time" – בריטני ספירס (1999) |
| 2000 - 2009 | "Rock DJ" – רובי ויליאמס (2000) ‏•‏‏ "Clint Eastwood" – גורילז (2001) ‏•‏‏ "Get the Party Started" – פינק (2002) ‏•‏‏ "Crazy in Love" – ביונסה (2003) ‏•‏‏ "Hey Ya!" – אאוטקאסט (2004) ‏•‏‏ "Speed of Sound" – קולדפליי (2005) ‏•‏‏ "Crazy" – נארלס בארקלי (2006) ‏•‏‏ "Girlfriend" – אבריל לאבין (2007) ‏•‏‏ "So What" – פינק (2008) ‏•‏‏ "Halo" – ביונסה (2009) |
| 2010 - 2019 | "Bad Romance" – ליידי גאגא (2010) ‏•‏‏ "Born This Way" – ליידי גאגא (2011) ‏•‏‏ "Call Me Maybe" – קארלי ריי ג'פסן (2012) ‏•‏‏ "Locked Out of Heaven" – ברונו מארס (2013) ‏•‏‏ "Problem" – אריאנה גרנדה (2014) ‏•‏‏ "Bad Blood" – טיילור סוויפט בהשתתפות קנדריק לאמאר (2015) ‏•‏‏ "Sorry" – ג'סטין ביבר (2016) ‏•‏‏ "There's Nothing Holdin' Me Back" – שון מנדס (2017) ‏•‏‏ "Havana" – קמילה קביו (2018) ‏•‏‏ "Bad Guy" – בילי אייליש (2019) |
| 2020 - היום | "Dynamite" –‏ BTS‏ (2020) ‏•‏‏ אד שירן – "Bad Habits"‏ (2021) ‏•‏‏ ניקי מינאז' – "Super Freaky Girl" ‏(2022) ‏•‏‏ ג'ונגקוק בהשתתפות לאטו – "Seven"‏ (2023) |

| פרס הווידאו קליפים של MTV לשיר הקיץ |
| --- |
| 

|  |
| --- |
| "Best Song Ever" – ואן דיירקשן (2013) ‏•‏‏ "She's Kinda Hot" ‏– 5 Seconds of Summer (2015) ‏•‏‏ "All in My Head (Flex)" – פיפת' הרמוני בהשתתפות פטי ואפ (2016) ‏•‏‏ "XO Tour Llif3" – ליל עוזי ורט (2017) ‏•‏‏ "I Like It" – קארדי בי, באד באני וג'יי באלווין (2018) ‏•‏‏ "Boyfriend" – אריאנה גרנדה וסושיאל האוס (2019) ‏•‏‏ "How You Like That" – בלאקפינק (2020) ‏•‏‏ "Butter" – ‏BTS ‏(2021) ‏•‏‏ "First Class" – ג'ק הארלו (2022) ‏•‏‏ "Seven" – ג'ונגקוק בהשתתפות לאטו (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 0fcf2223-0d9c-45cc-8eb2-f91293f282ea

 |